Қазақстандық жас теннисші Оңтүстік Кореядағы жарыстың жеңімпазы атанды
DATE: 12:54, 09 Қазан 2023 | GMT +5
TITLE: Қазақстандық жас теннисші Оңтүстік Кореядағы жарыстың жеңімпазы атанды
URL: https://kaz.inform.kz/news/kazakstandik-zhas-tennissh-ontustk-koreyadagi-zharistin-zhenmpazi-atandi-e5281b/
META: DATE: 12:54, 09 Қазан 2023 | GMT +5
TOTAL WORDS: 169
AUTHOR(S):
TEXT: Қазақстан теннис федерациясынан мәлім еткендей, беделді жарыста Әмір Омарханов тамаша өнер көрсетті. Қазақстандық теннисші үшінші айналымда жасөспірімдер арасында әлемнің 45-інші, доданың екінші ракеткасы, оңтүстіккореялық Джангжун Кимді қапы қалдырды - 6:7, 7:6, 6:3. Әмір ширек финалда тағы бір корт иесі Юн Сун Йонгты жолдан тайдырды - 6:3, 6:3. Жартылай финалда жасөспірімдер арасында әлемнің 41-ракеткасы, аустралиялық Хайден Джонесті ойсырата ұтты - 6:1, 6:0. Титул үшін бәсекеде Қарағанды теннис мектебінің түлегі үндістандық, рейтингте 61-орындағы Юван Нандалдан басым түсті - 6:2, 6:2. Осылайша, Әмір Омарханов ITF Juniors жарысында төртінші титулына қол жеткізді. Әзербайжан астанасы Бакуде 14 жасқа дейінгілер арасында Tennis Europe турнирі аяқталды. Кристина Курученко финалға дейін жетіп, ресейлік Юлия Мякоткинаға жол берді - 2:6, 1:6. Ал Линара Бөлешева Даяна Жақыпбаевамен бірге ресейліктер Ю. Мякоткина - Алиса Терентьеваны жеңді - 6:3, 5:7, 17:15. Тағы бір қазақстандық Михаил Мищенко ресейлік Яков Грызновпен бірге соңғы сында ресейліктер Тимур Гордеев - Алексей Ильиннен айласын асырды - 6:7, 6:2, 10:8. Еске сала кетейік, бұдан бұрын Елена Рыбакина бастаған ел теннисшілерінің әлемдік рейтингідегі орны белгілі болғанын жазған едік
